**1.משכורת**- המשכורת של שירה הכנסה פירותית ואקטיבית, שאינה נובעת ממכירת נכס ולכן המקור הוא **ס' 2(2)** הכנסה מעבודה:

* יש בינה לבין ערוץ 12 יחסי עובד-מעביד (נתון).
* היא בעלת משלח-יד- יש לה הכישורים המתאימים לליהוק זוגות פוטנציאליים מוצלחים כיוון שהיא פסיכולוגית, והכנסתה נובעת מהיותה מלהקת לתוכנית שמחתנת זוגות כאלה (**קרצ'מר**).

שירה משתמשת בכישוריה כפסיכולוגית בעבודתה כמלהקת ולכן כשליהוקיה מוצלחים יהיה רייטינג לתוכנית, למרות שאין זה עיסוקה ומטרתה העיקריים (**גבריאלה שלו**). זהו שימוש בכישוריה ומיומנותיה המיוחדים (**מחאג'נה**) כחלק מעבודתה.

**2.טיסה לחו"ל**- האם הטיסה והשהייה היו רלוונטיים לייצור ההכנסה של שירה לפי **ס' 2(2)**.

מבחן **דן**-

מצד אחד, שירה הוטסה ע"י הערוץ ומפרסמת אותו בעת שהותה, נפגשת עם ספונסרים פוטנציאליים בנשף ושמה טלאי של ערוץ 12 על שמלתה, הלכה לפגישות חשובות רבות, היא מנצלת את הכשרתה וניסיונה בפרסום, כלומר מבחינה זו הטיסה הייתה לנוחות ערוץ 12- המעביד, ולטובתו. טבעו של תפקידה, שבין-היתר מביא לה הכנסה שמושפעת מרייטינג, מצריך אותה להיזקק לטיסות מסוג זה.

מצד שני, היא שהתה בחו"ל שבועיים לשם שבע פגישות בלבד, ניתן להניח שלא עבדה לאורך כל הזמן, ויתרה מזאת- הוזמנה לנשף תוך כדי היותה שם, זה לא היה דבר מתוכנן או שהמעביד עצמו שלח אותה אליו, היא גויסה לעבודה שונה לגמרי, ומחיר השמלה וקנייתה במיוחד לאירוע מחזקים את המסקנה מכל אלו- כי הייתה לשירה הנאה אישית מהטיסה.

להמשך אניח כי מדובר בנוחות המעביד ולכן לא ניתן למסות לפי **ס' 2(2) לפקודה**, לא מדובר בהכנסה מעבודה.

שירה הוטסה במחלקה ראשונה, ולכן לפי **תקנה 2(2)(א)(2)** לתקנות ניכוי הוצאות מסוימות המעביד מנכה ממחיר של כרטיס של מחלקת עסקים באותה טיסה ושירה ממוסה על ההפרש, שהוא טובת הנאה שלה. זאת כיוון שהמחוקק מכיר בהחזר הוצאות עסקיות רק עד גבול מסוים (**סנונית**).

**3.שמלה**- ערוץ 12 החזירו לשירה 8000₪ מתוך 10000₪ שעלתה לה השמלה. מדובר בהחזר הוצאות העובד ומוטל עליו מס לפי **ס' 2(2)(א)** (**סנונית**).

נוחות מעביד/הנאת עובד (**דן**):

מצד אחד- זה היה במסגרת עבודתה, שמה טלאי של ערוץ 12, עצם השתתפותה באירוע הייתה עקב טיסת עבודה, ייצגה ופרסמה את הערוץ. טבע התפקיד הצדיק את שימושה בשמלה (**בת-ים)**, כמקובל בנשפים מהסוג אליו הוזמנה. השמלה היא מעין בגד עבודה שאפשר לה למלא תפקידה ולייצג את הערוץ כראוי. נאמר שספק שתשתמש בה שוב. הבגד שומש כדי לזהות את השתייכותה של שירה כעובדת בערוץ 12. אין לה הנאה פרטית ממנה וזה היה לנוחות המעביד. גם אם הבגד נשאר אצלה לבסוף- ההנאה בכך מינורית לעומת התועלת. מכאן שזו לא הכנסת עבודה שלה.

מנגד- לא סתם ביקשה להשאיר את השמלה לעצמה, סימן שיש לה הנאה ממנה. בנוסף, היא יכלה להשתמש בכל שמלה אחרת ולא לקנות במיוחד אם שמלה הייתה הכרחית לאירוע. זה לא כמו בגד עבודה- לא נועד להגן עליה או על בגדיה הרגילים, או להוות תלבושת אחידה.

לכן זו הכנסת עבודה שלה ויש לנכות ממשכורתה.

המעביד החזיר לה 80% ממחיר השמלה עפ"י **תקנה 2(6) לניכוי הוצאות מסוימות**-

* אמנם הסיכוי לשימוש חוזר בשמלה נמוך, אך היא נקנתה לנשף שאינו מטרת טיסתה, ובכך ששירה ביקשה להשאירה- השמלה עומדת לרשותה תוך אפשרות לשימושה הפרטי כגון אירועים. בנוסף, הטלאי קטן ואינו מפריע לשימוש והיא יכולה אף להסירו בקלות. אין דבר שמונע ממנה שימוש אישי/נוסף ולכן השימוש אינו לצרכי עבודה בלבד.
* אין חובה עפ"י דין ללבוש את השמלה (**(2)(6)(2)**), אך כן ניתן לומר שהטלאי ששירה תפרה הינו סממן בולט שעל-פיו ניתן לזהותה עם ערוץ 12 (**(2)(6)(1)**). מנגד- הטלאי קטן ויתכן שאינו סממן בולט כלל.

שירה תמוסה על 20% הנותרים ממחיר השמלה.

לחלופין ניתן לומר שכיוון שקיבלה גם את השמלה וגם את החזר ההוצאות, 8000$ מהווים טובת הנאה והיא תמוסה עליהם, ניתן לאמוד את שווי השמלה (**בת-ים**).

**4.פרסום באינסטגרם**- האם הכנסתה מהפרסום היא הכנסה לפי **ס' 2(2)** לפקודה:

האם מדובר במשלח-יד: יש לשירה הכישורים המתאימים לעסקאות פרסום מוצרים עקב ניסיונה בפרסום (**קרצ'מר**).

לשירה אין יחסי עובד-מעביד עם אדוארדו, לכן אבחן האם מדובר בעסקת-אקראי:

* מבחן **ברנשטיין**- ישנם בלוגרים ומשפיעני רשת רבים שמקבלים מוצרים לפרסום באינסטגרם ומשתכרים מכך, לכן זה דבר שבנוהג העולם מהווה עסק רגיל.
* מבחני **חיים קרן**- לשירה אין סיכון כלכלי כלשהו, היא תקבל את משכורתה בכל-מקרה, היא לא נושאת בנטל כלכלי ולא צפוי לה כל הפסד, גובה שכרה נקבע מראש.

מכאן שלא מדובר בעסקת-אקראי.

אבחן האם זו הכנסה לפי **ס' 2(10) לפקודה**:

* יש פוטנציאל מחזוריות של העסקה, אדוארדו יכול להציע לשירה לפרסם שמלות שלו שוב.
* יש תמורה עבור פרסום התמונה, אדוארדו שילמו לשירה 1,000$.

נקבע שזו הכנסה לפי **ס' 10(2)** ולכן שירה תמוסה על 1000 הדולרים.

לחלופין, שירה לא תמוסה אם ההכנסה היא במסגרת עבודתה בערוץ 12 לפי **ס' 2(2)**. משלח-יד (**מחאג'נה**)- ראה דיון באירוע 1. ניתן לומר שעצם העסקה נוצרה במהלך עבודתה של שירה בערוץ 12, זה אמנם לא עיסוקה העיקרי אך השמלה נקנתה בעבור נשף בו ייצגה את הערוץ, ובנסיעה אליה הוטסה על-ידם (**גבריאלה שלו**).